Temeljem članka 19. stavak 1., a vezano s člankom 86. Zakona o službenicima i namještenicima u lokalnoj i područnoj (regionalnoj) samoupravi ("Narodne novine"br.86/08, 61/11, 04/18, 112/19 i 17/25 ), u daljnjem tekstu Zakon,  Pročelnik Upravnog odjela za opću upravu Grada Poreča-Parenzo objavljuje:

                                                       N A T J E Č A J

                                            za prijem u službu vježbenika

                               na određeno vrijeme od 12 mjeseci (vježbenički staž)  
1.Viši stručni suradnik – prevoditelj II-1 izvršitelj, m/ž,
  Posebni uvjeti:

- sveučilišni diplomski studij ili sveučilišni integrirani prijediplomski ili diplomski studij ili stručni diplomski studij talijanskog jezika i književnosti,
- aktivno znanje hrvatskog i talijanskog jezika,

-poznavanje rada na računalu.
 Opći uvjeti:
-punoljetnost

-hrvatsko državljanstvo i
-zdravstvene sposobnost za obavljanje poslova

U svojstvu vježbenika primaju se osobe s završenim obrazovanjem određene stručne spreme i struke  bez radnog iskustva na odgovarajućim poslovima ili s radnim iskustvom kraćim od vremena propisanog za vježbenički staž.
Kandidati uz prijavu obavezno trebaju priložiti (izvornik ili preslika):

-životopis,

-dokaz o hrvatskom državljanstvu,

-dokaz o stečenoj stručnoj spremi - diploma,

-elektronički zapis o podacima iz baze podataka HZMIO,

-dokaz da kandidat nema radnog staža u struci, odnosno

da je radni staž u struci kraći od vremena propisanog za 

vježbenički staž (npr. ugovor o radu, potvrda poslodavca,

rješenje o rasporedu),

-uvjerenje o nekažnjavanju ne starije od 6 mjeseci,

-izjava o nepostojanju zapreka za prijem u službu (čl.16.Zakona),
Osim navedenih uvjeta kandidati trebaju ispunjavati opće uvjete iz članka 12.,15.i 16. Zakona.

Izabrani kandidat dužan je dostaviti uvjerenje o zdravstvenoj sposobnosti prije donošenja rješenja o rasporedu.

Za kandidate koji ispunjavaju formalne uvjete natječaja provest će se provjera znanja i sposobnosti. Ako kandidat ne pristupi provjeri znanja i sposobnosti, smatra se da je povukao prijavu na ovaj natječaj.

Kandidati će o održavanju prethodne provjere znanja i sposobnosti, kao i o načinu obavljanja provjere i izvorima za pripremu biti pisano obaviješteni. Isto će biti objavljeno na oglasnoj ploči Grada Poreča-Parenzo i na web-stranicama Grada Poreča-Parenzo, najmanje 5 dana prije održavanja provjere.

Podaci za plaću za navedeno radno mjesto:

Odluka o koeficijentima za obračun plaće službenika i namještenika ( „Službeni glasnik Grad Poreč-Parenzo“ br. 22/25). Koeficijent  za navedeno radno mjesto iznosi 3,40 i važeće bruto osnovice za obračun plaće službenika i namještenika Grada Poreča-Parenzo, uvećan za 0,5% za svaku navršenu godinu radnog staža službenika.

Odluka o osnovici za obračun plaće službenika i namještenika od 30. kolovoza 2024. godine, utvrđena osnovica iznosi 655,72 eura.

Urednom prijavom smatra se prijava koja sadržava sve podatke i priloge navedene u tekstu natječaja. Nepravodobne i neuredne prijave na natječaj neće se razmatrati niti će podnositelji biti pozvani na nadopunu prijave.
Osobe koje podnesu nepravodobne ili neuredne prijave na natječaj ili ne ispunjavaju formalne uvjete natječaja ne smatraju se kandidatima i o tome će biti obaviješteni pisano.

Prijave na natječaj, s dokazima o ispunjavanju uvjeta, dostavljaju se u roku od 8 dana od objave natječaja u "Narodnim novinama", na adresu: Grad Poreč-Parenzo, O.M.Tita 5, 52440 Poreč-Parenzo s naznakom:"Natječaj - vježbenik  u upravnom odjelu za opću upravu“.
O rezultatima natječaja kandidati će biti obaviješteni u zakonskom roku.

.
                                                                                                            Pročelnik
                                                                                                    dr. sc. Darko Saftić

